ਨਵੀਂ ਦਿੱਲੀ, 27 ਫਰਵਰੀ
ਲੰਘੀ 14 ਫਰਵਰੀ ਨੂੰ ਸੀਆਰਪੀਐਫ ਦੇ ਕਾਫ਼ਲੇ ’ਤੇ ਹੋਏ ਹਮਲੇ ਅਤੇ ਵੱਖਵਾਦੀਆਂ ਅਤੇ ਦਹਿਸ਼ਤਪਸੰਦ ਗੁਰਪਾਂ ਦੀ ਫੰਡਿੰਗ ਨਾਲ ਸਬੰਧਤ ਕੇਸਾਂ ਵਿਚ ਦੱਖਣੀ ਕਸ਼ਮੀਰ ਵਿਚ ਐਨਆਈਏ ਨੇ 11 ਥਾਵਾਂ ’ਤੇ ਤਲਾਸ਼ੀਆਂ ਲਈਆਂ ਹਨ। ਜਾਂਚ ਏਜੰਸੀ ਵਲੋਂ ਜਾਰੀ ਕੀਤੇ ਗਏ ਇਕ ਬਿਆਨ ਵਿਚ ਕਿਹਾ ਗਿਆ ਹੈ ਕਿ ਮੁੱਦਸਰ ਅਹਿਮਦ ਖ਼ਾਨ ਅਤੇ ਸੱਜਾਦ ਭੱਟ ਦੇ ਘਰਾਂ ਦੀ ਤਲਾਸ਼ੀ ਲਈ ਗਈ ਜੋ ਕਿ ਜੈਸ਼-ਏ-ਮੁਹੰਮਦ ਦੇ ਸਰਗਰਮ ਦਹਿਸ਼ਤਪਸੰਦ ਅਤੇ ਪੁਲਵਾਮਾ ਹਮਲੇ ਦੇ ਪ੍ਰਮੁੱਖ ਮੁਲਜ਼ਮ ਮੰਨੇ ਜਾਂਦੇ ਹਨ।
ਐਨਆਈਏ ਨੇ ਦੱਸਿਆ ਕਿ ਦੱਖਣੀ ਕਸ਼ਮੀਰ ਦੇ ਤਰਾਲ, ਅਵੰਤੀਪੋਰਾ ਅਤੇ ਪੁਲਵਾਮਾ ਖੇਤਰਾਂ ਵਿਚ ਸਰਗਰਮ ਜੈਸ਼-ਏ-ਮੁਹੰਮਦ ਦੇ ਕਾਰਕੁਨਾਂ ਦੇ ਘਰਾਂ ਦੀਆਂ ਤਲਾਸ਼ੀਆਂ ਲਈਆਂ ਗਈਆਂ ਹਨ।
ਏਜੰਸੀ ਦਾ ਕਹਿਣਾ ਹੈ ਕਿ ਤਲਾਸ਼ੀਆਂ ਦੌਰਾਨ ਡਾਇਰੀਆਂ, ਗੁੱਝੀ ਭਾਸ਼ਾ ਵਿਚ ਲਿਖੇ ਸੰਦੇਸ਼ਾਂ ਸਮੇਤ ਅਹਿਮ ਦਸਤਾਵੇਜ਼ ਬਰਾਮਦ ਕੀਤੇ ਗਏ ਹਨ। ਜਾਂਚ ਏਜੰਸੀ ਨੇ ਦੱਸਿਆ ਕਿ ਦੱਖਣੀ ਕਸ਼ਮੀਰ ਵਿਚ ਤਿੰਨ ਵੱਖਵਾਦੀ ਆਗੂਆਂ ਮੁਹੰਮਦ ਸ਼ਬਾਨ ਡਾਰ, ਸ਼ੌਕਤ ਮੌਲਵੀ ਅਤੇ ਯਾਸਮੀਨ ਰਜ਼ਾ ਦੇ ਘਰਾਂ ਦੀ ਤਲਾਸ਼ੀ ਲਈ ਗਈ। ਇਸ ਦੌਰਾਨ ਐਨਆਈਏ ਟੀਮਾਂ ਨੂੰ ਵੱਡੀ ਤਾਦਾਦ ਵਿਚ ਦਸਤਾਵੇਜ਼ ਮਿਲੇ ਹਨ ਜਿਨ੍ਹਾਂ ਵਿਚ ਸੰਪਤੀ ਦੇ ਵੇਰਵੇ, ਵਿੱਤੀ ਲੈਣ ਦੇਣ, ਮੋਬਾਈਲ ਫੋਨ ਅਤੇ ਸਿਮ ਕਾਰਡ ਸ਼ਾਮਲ ਹਨ।

ਦੱਖਣੀ ਕਸ਼ਮੀਰ ਵਿੱਚ ਕਿਹੜੇ ਟਿਕਾਣਿਆਂ ਦੀ ਤਲਾਸ਼ੀ ਲਈ ਗਈ ਹੈ?
ਦੱਖਣੀ ਕਸ਼ਮੀਰ ਦੇ ਤਰਾਲ, ਅਵੰਤੀਪੋਰਾ ਅਤੇ ਪੁਲਵਾਮਾ ਖੇਤਰਾਂ ਵਿਚ ਸਰਗਰਮ ਜੈਸ਼-ਏ-ਮੁਹੰਮਦ ਦੇ ਕਾਰਕੁਨਾਂ ਦੇ ਘਰਾਂ ਦੀਆਂ ਤਲਾਸ਼ੀਆਂ ਲਈਆਂ ਗਈਆਂ ਹਨ।